**Tájékoztató meghatalmazott jogi képviselőként eljáró ügyvédek részére**

Előzetes letartóztatott fogvatartottak kapcsolattartóinak, meghatalmazott képviselőinek nyilvántartásba vételéhez és az akadálytalan kapcsolattartáshoz a kényszerintézkedést fenntartó, rendelkezési jogkört gyakorló hatóság érkeztető bélyegzője szükséges a meghatalmazásokra.

A Fővárosi Büntetés-végrehajtási Intézet területére történő belépés a 44/2007. (IX. 19.) IRM rendelet alapján történhet:

**1. §…**

**…**(2) A bv. szerv területére beléphet:

*…..*

*b)* a hivatalos vagy szolgálati ügyben eljáró személy;

*…….*

*………*

*g)* a fogvatartott nem védőként eljáró jogi képviselője, törvényes képviselője, illetve meghatalmazás alapján eljáró egyéb képviselője (a továbbiakban: fogvatartott képviselője).

**Hivatalos vagy szolgálati ügyben eljáró személynek minősülnek:**

**4. §….**

*g)* a védő, valamint a fogva lévő sértett, a magánvádló és az egyéb érdekelt képviselője, továbbá a fogva lévő pótmagánvádló, illetve tanú érdekében eljáró ügyvéd;

**A belépés az alábbiak szerint történhet**

**6. §** (1) A 4. § *g)* pontjában megjelölt személy a kirendelésről szóló határozat vagy meghatalmazás felmutatása mellett léphet be a bv. szerv területére. A belépést engedélyezni kell, ha a védő a meghatalmazásnak a fogvatartottal való aláíratása érdekében keresi fel az intézetet. A védő a meghatalmazásnak a Be. 47. § (2) bekezdése szerinti benyújtásáig a fogvatartottal csak ellenőrzés mellett beszélhet. Ha a bíróság a Be. 135. § (4) bekezdése alapján a védőt az eljárásból kizárta, az adott büntetőeljárásban nem engedélyezhető a kizárt védő bv. szerv területére történő belépése.

(2) A védő – a belépéskor történő bejelentés mellett – külön engedély nélkül is jogosult hangfelvevő készüléknek a bv. szerv területére történő bevitelére.

(3) A védő a fogvatartottal a bv. szerv e célra kijelölt helyiségében beszélhet.

(4) A (3) bekezdés rendelkezéseit kell alkalmazni a védő és a 4. § *m)* pontja szerinti tolmács esetében is, azzal, hogy a tolmács csak a védővel egyidejűleg – a kirendeléséről szóló határozat felmutatása mellett – léphet be a bv. szerv területére.

Idegen állampolgárságú és a magyar nyelvet nem beszélő fogvatartotthoz - büntetőeljárási jogai gyakorlásának elősegítése és biztosítása céljából - tolmács kirendelő határozat nélkül a rendelkezési jogkör gyakorlójának előzetes írásbeli hozzájárulásával is beléptethető.

**A fogvatartott képviselőjére vonatkozó szabályok**

**10. §** (1)[5](https://webmail/owa/redir.aspx?C=8b07b157a2214cea9ebc3e3749a88945&URL=http%3a%2f%2fnjt.hu%2fcgi_bin%2fnjt_doc.cgi%3fdocid%3d110055.253264%23foot5" \t "_blank) A fogvatartott 4. § *g)* pontja alá nem tartozó képviselőjének a bv. szerv területére történő belépésére, ellenőrzésére, tartózkodására a 6. § (1) és (3) bekezdésének rendelkezéseit azzal az eltéréssel kell alkalmazni, hogy a képviselő a fogvatartottat a bv. szerv vezetőjével előre egyeztetett időpontban látogathatja meg.

(2)[6](https://webmail/owa/redir.aspx?C=8b07b157a2214cea9ebc3e3749a88945&URL=http%3a%2f%2fnjt.hu%2fcgi_bin%2fnjt_doc.cgi%3fdocid%3d110055.253264%23foot6" \t "_blank) A belépést engedélyezni kell, ha a fogvatartott képviselője a meghatalmazásnak a fogvatartottal való aláíratása érdekében keresi fel az intézetet. A fogvatartott és a 4. § *g)* pontja alá nem tartozó képviselőjének beszélgetése ellenőrizhető.

(3) A fogvatartott képviselője nem léphet a bv. szerv területére, ha a fogvatartottal való kapcsolattartását a folyamatban lévő büntetőeljárás eredményessége érdekében az ügyész vagy a bíróság korlátozta vagy kizárta, illetve akkor sem, ha magatartása – a rendelkezésre álló adatok alapján – az intézet biztonságát veszélyezteti.

A fogvatartott meghatalmazott képviselőjének belépését a fenti jogszabálynak megfelelően továbbra is előre egyeztetni kell az intézettel.